«Գժուկները» մեղավոր չեն, որ դուխովները ադեկվատության խնդիր ունեն: Հակահեղափոխության դեմ պայքարելու ամենաարդյունավետ ճանապարհը հեղափոխության հնարավորությունները գործի վերածելն է` սկսած«Սանիտեկի» դեմ հոխորտալուց բացի քաղաքը մաքրելը` վերջացրած երևանցու համար աշխատատեղ ստեղծելը, ոչ թե սեփական ձայնալարերը խզելու հաշվին նրա ականջները սղոցելը: Ավագունու ու քաղաքապետի գործը չէ արգելել, որ«գողերը դուրս գան իրենց ծակերից` այսօր ու հավիտյանս»` ինչպես Նիկոլ Փաշինյանն է պատկերացնում: Իսկ Հայկ Մարությանը նախօրեին հայտարարել էր, որ այդ խնդրի լուծումը իրավապահներինն է: Բայց դա մանրուք է: Ամեն ինչ գուցե ավելի հասկանալի լիներ, եթե Նիկոլ Փաշինյանը իր կյանքի ամենասակավամարդ հանրահավաքին գար Վրաստանի վարչապետ Մամուկա Բախտաձեի հետ Երևանի կոնյակի գործարան գնալուց հետո, ոչ թե առաջ: